జాన్ హ్యూస్టన్

జాన్ మార్సెల్లస్ హ్యూస్టన్ (1906, ఆగస్టు 5 – 1987, ఆగస్టు 28) అమెరికన్ సినిమా దర్శకుడు, స్క్రీన్‌ప్లే రచయిత, నటుడు. తను దర్శకత్వం వహించిన 37 సినిమాలలో చాలా సినిమాలకు స్క్రీన్‌ప్లే రాశాడు. ఇతను దర్శకత్వం వహించిన ది మాల్టీస్ ఫాల్కన్ (1941), ది ట్రెజర్ ఆఫ్ ది సియెర్రా మాడ్రే (1948), ది అస్ఫాల్ట్ జంగిల్ (1950), ది ఆఫ్రికన్ క్వీన్‌ (1951), ది మిస్‌ఫిట్స్ (1961), ఫ్యాట్ సిటీ (1972), ది మ్యాన్ హూ వుడ్ బి కింగ్ (1975), ప్రిజీస్ ఆనర్ (1985) వంటి సినిమాలు నేడు క్లాసిక్‌లుగా పరిగణించబడుతున్నాయి. తన 46 సంవత్సరాల సినీ జీవితంలో 15 అకాడమీ అవార్డులకు నామినేట్ అయ్యి, రెండు అవార్డులను గెలుచుకున్నాడు. తన తండ్రి వాల్టర్ హ్యూస్టన్, కుమార్తె అంజెలికా హస్టన్ ఇద్దరికీ ఆస్కార్ అవార్డులను అందించాడు.

జననం 
జాన్ హ్యూస్టన్ 1906, ఆగస్టు 5న రియా (నీ గోర్) - వాల్టర్ హ్యూస్టన్ దంపతులకు మిస్సౌరీలోని నెవాడాలో జన్మించాడు. ఇతని తండ్రి ఒక నటుడు, మొదట్లో వాడేవిల్లే, తరువాత ఇతర సినిమాలలో నటించారు. ఇతని తల్లి వివిధ ప్రచురణలకు స్పోర్ట్స్ ఎడిటర్‌గా పనిచేసింది.

కళారంగం 
పారిస్‌లో ఫైన్ ఆర్ట్ పెయింటర్‌గా చదువుకున్నాడు, పనిచేశాడు. మెక్సికోకు వెళ్ళి అక్కడ నాటకాలు, చిన్న కథలు రాయడం ప్రారంభించాడు. తరువాత హాలీవుడ్ స్క్రీన్ రైటర్‌గా లాస్ ఏంజిల్స్‌లో పనిచేశాడు. విలియం డైటెర్లే, హోవార్డ్ హాక్స్ దర్శకత్వం వహించిన సినిమాలకు అనేక అకాడమీ అవార్డుల రచనకు నామినేట్ అయ్యాడు. ది మాల్టీస్ ఫాల్కన్‌ అనే సినిమాకు తొలిసారిగా దర్శకత్వం వహించాడు. ఇది తక్కువ బడ్జెట్‌తో తీసినప్పటికీ వాణిజ్యపరంగా, విమర్శనాత్మకంగా విజయవంతమైంది. ప్రతి సన్నివేశాన్ని ముందుగా కాగితంపై గీసేవాడు, ఆపై షూటింగ్ సమయంలో తన పాత్రలను జాగ్రత్తగా రూపొందించాడు. చాలామంది దర్శకులు పోస్ట్-ప్రొడక్షన్ ఎడిటింగ్‌పై ఆధారపడుతుండగా, ఇతను తన సినిమాలను తీస్తున్న సమయంలోనే జాగ్రత్త వహించేవాడు, అందుకే ఇతని సినిమాలకు తక్కువ ఎడిటింగ్ అవసరం ఉంటుంది.

ప్రారంభంలో కొన్ని నాటకాలలో నటించినప్పటికీ, అప్పుడప్పుడు తన స్వంత సినిమాలలో బిట్ పార్ట్‌లలో నటించాడు. 1963లో ఒట్టో ప్రీమింగర్ తీసిన ది కార్డినల్‌  సినిమాలో నటించే వరకు అతను కెమెరా వెనుక పనిచేశాడు. ఈ సినిమాకు ఇతడు ఉత్తమ సహాయ నటుడి విభాగంలో ఆస్కార్‌కు నామినేట్ అయ్యాడు. 1974లో చైనాటౌన్ (రోమన్ పోలన్స్కి దర్శకత్వం వహించాడు) సినిమాతోపాటు తరువాతి రెండు దశాబ్దాలు ప్రముఖ సహాయక పాత్రలను పోషించాడు. అనేక ప్రముఖ చిత్రాలకు వాయిస్ యాక్టర్, వ్యాఖ్యాతగా తన బారిటోన్ వాయిస్‌ని అందించాడు. ఇతడు చివరిదశలో ఉన్నప్పుడు 1985లో ప్రిజీస్ ఆనర్, 1987లో ది డెడ్ అనే సినిమాలు తీశాడు. ఇవి రెండూ బహుళ అకాడమీ అవార్డులకు నామినేట్ చేయబడ్డాయి. తన చివరి చిత్రం పూర్తిచేసిన కొద్దిసేపటి తరువాత మరణించాడు.

హాలీవుడ్ సినిమారంగంలో ఇతడిని "టైటాన్", "తిరుగుబాటుదారుడు", "పునరుజ్జీవనోద్యమ వ్యక్తి" అని పిలుస్తారు. వివిధ సమయాల్లో ఫ్రాన్స్, మెక్సికో, ఐర్లాండ్‌లో స్థిరపడ్డాడు. ఇతడు పుట్టుకతో యుఎస్ పౌరుడు, కానీ 1964లో ఐరిష్ పౌరుడిగా, నివాసిగా మారాడు. అతను తరువాత యుఎస్ కి తిరిగి వచ్చి, తన జీవితాంతం గడిపాడు. అమెరికన్ సినిమారంగానికి చేసిన కృషికి 1960 ఫిబ్రవరిలో హాలీవుడ్ వాక్ ఆఫ్ ఫేమ్‌లో స్టార్‌ని అందుకున్నాడు.

సినిమాలు

స్క్రీన్ రైటర్‌గా

అవార్డులు, సన్మానాలు

ప్రధాన అసోసియేషన్ అవార్డులు

అకాడమీ అవార్డులు

గోల్డెన్ గ్లోబ్స్

బ్రిటీష్ సినిమా అవార్డులు

ఇండిపెండెంట్ స్పిరిట్ అవార్డులు

విమర్శకుల అవార్డులు

ఫిల్మ్ ఫెస్టివల్స్

గిల్డ్ అవార్డులు

ఇతర అవార్డులు

మరణం 
అధికంగా ధూమపానం చేయడం వల్ల 1978లో హ్యూస్టన్ కు ఎంఫిసెమా నిర్ధారణ అయింది. తన జీవితంలో చివరి సంవత్సరం నాటికి, ఇతడు ఆక్సిజన్ అవసరం లేకుండా ఇరవై నిమిషాల కంటే ఎక్కువ శ్వాస తీసుకోలేకపోయేవాడు.

తన 81 సంవత్సరాల వయస్సులో ఊపిరితిత్తుల వ్యాధి న్యుమోనియాతో 1987, ఆగస్టు 28న మిడిల్‌టౌన్, రోడ్ ఐలాండ్‌లోని తన అద్దె ఇంటిలో మరణించాడు. హాలీవుడ్‌లోని హాలీవుడ్ ఫరెవర్ స్మశానవాటికలో అంత్యక్రియలు చేయబడ్డాయి.

మూలాలు

బయటి లింకులు 

 
 They Shoot Pictures, Don't They?
 Literature on John Huston
 John Huston papers, Margaret Herrick Library, Academy of Motion Picture Arts and Sciences
 Walter and John Huston, circa 1932

1987 మరణాలు
1906 జననాలు
అమెరికన్లు
అమెరికా వ్యక్తులు
అమెరికా సినిమా దర్శకులు
అమెరికన్ రచయితలు
అకాడమీ అవార్డు విజేతలు